Aveldorsa strigeto

La Aveldorsa strigeto (Glaucidium castanotum, laŭ kio ankaŭ kaŝtandorsa strigeto) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi estas endemia de la insulo Srilanko. Ĝi estas unu el 29 specioj metitaj en la genron Nanaj strigoj aŭ strigetoj (Glaucidium). Tiu specio estis iam konsiderata subspecio de la Ĝangala strigo.

Aspekto
La kaŝtandorsa strigeto estas malgranda kaj fortika, estante 19 cm longa. Ĝi similas al la ĝangala strigo laŭ formo, grandeco kaj aspekto, sed la supraj partoj, skapulaj kaj flugilkovriloj estas ĉefe kaŝtanbrunaj, kun pli malhela strieco. La subaj partoj estas blankaj kun nigretaj ŝaftostrioj.HENRY, GM 1971. A guide to the birds of Ceylon. Dua eldono. Oxford University Press, London. p. 200 La vizaĝa disko estas ĉefe bruna kaj la okuloj estas flavaj. Estas blanka kolbendo. La seksoj estas similaj laŭ aspekto, sen seksa dimorfismo.

Distribuado kaj habitato
La kaŝtandorsa strigo estas komuna loĝanta birdo en la malsekaj zonoj de Srilanko, kaj facile videblas ĉe lokoj kiel Kitulgala kaj Sinharaja. Historiaj raportoj pri ĝia distribuo fare de Legge inkluzivas multajn partojn de la suda duono de Srilanko, precipe la montetojn kaj la malsekan malaltan teron etendiĝantan ĝis la periferio de Kolombo. Lastatempe, ĝia teritorio multe ŝrumpis, kaj ĝi nun troviĝas dise en la ceteraj arbaroj de la malseka zono kaj la apudaj montetoj je altitudoj ĝis 2 000 m super marnivelo.


Kutimaro
Tiu ĉi specio estas tagema kaj ofte videblas dumtage, precipe vespere. La flugo estas profunde ondiĝanta. Ĝi ofte povas esti trovita de la malgrandaj birdoj, kiuj ĉikanas ĝin dum ĝi ripozas en arbo. Ĝi vizitas pintojn de altaj arboj, kutime sur krutaj montetoflankoj kaj tial ofte estas maltrafita. Ĝi manĝas ĉefe insektojn, kiel skarabojn, sed ankaŭ kaptas musojn, malgrandajn lacertojn kaj malgrandajn birdojn plejparte kiam la idoj estas manĝigataj. La krio estas malrapida kraŭ-kraŭ kaj iras longdistance. Ĝi nestas en truo en arbo, kaj demetas du ovojn.

 Referencoj 

 Birds of India de Grimmett, Inskipp kaj Inskipp, 

 Eksteraj ligiloj 





Kategorio:Strigedoj
Kategorio:Birdoj de Srilanko